ai4bharat/Pralekha huggingface dataset:
వాణిజ్యం, పరిశ్రమల మంత్రిత్వ శాఖ
భారతదేశం చేరుకుందని ప్రపంచం నేడు గుర్తించింది : శ్రీ పీయూష్ గోయల్
భారతదేశ ప్రయోజనాలకు కేంద్ర ప్రభుత్వం అత్యధిక ప్రాధాన్యత ఇస్తుంది, విస్తృతమైన సంప్రదింపులు, ఆలోచనల తర్వాత మాత్రమే ఎఫ్.టి.ఏ. లలోకి ప్రవేశిస్తుంది : శ్రీ గోయల్
ఆర్.సి.ఈ.పి. నుండి వైదొలగడం మన దేశ ప్రయోజనాల కోసం తీసుకున్న సాహసోపేత నిర్ణయం : శ్రీ గోయల్
నూతన భారతదేశానికి ఉజ్వలమైన, శక్తివంతమైన, సుసంపన్నమైన భవిష్యత్తు ఉంది : శ్రీ గోయల్
కేంద్ర వాణిజ్యం, పరిశ్రమలు, వినియోగదారుల వ్యవహారాలు, ఆహారం, ప్రజా పంపిణీ, జౌళి శాఖ మంత్రి శ్రీ పీయూష్ గోయల్ మాట్లాడుతూ, భారతదేశం చేరుకుందని, ప్రపంచం నేడు గుర్తించిందని, పేర్కొన్నారు. ఇవాళ న్యూఢిల్లీలో ఓ మీడియా సంస్థ ఏర్పాటు చేసిన కార్యక్రమంలో ఆయన మాట్లాడారు.
రాజకీయ ప్రపంచంలో, వ్యాపార ప్రపంచంలో అందరూ ఇప్పుడు భారత దేశ విధానాలను అంగీకరిస్తున్నారని శ్రీ గోయల్ అన్నారు. ఈ విషయాన్ని మరింతగా వివరిస్తూ, భారత దేశ విధానం చాలా సానుకూల మనస్తత్వాన్ని చూపుతుందని, తమ కోసం మెరుగైన జీవితాన్ని కోరుకునే బిలియన్లకు పైగా ప్రజల ఆకాంక్షలను చూపుతుందని ఆయన పేర్కొన్నారు. ఈ విధానం కేవలం ఆర్థికాభివృద్ధికి మాత్రమే పరిమితం కాలేదని, అవినీతి రహిత సమాజానికి పెద్దపీట వేసే రాజకీయ స్థిరత్వాన్ని కూడా చూపుతుందని ఆయన స్పష్టం చేశారు.
భారతదేశం ప్రపంచంలోనే ఒక ప్రకాశవంతమైన ప్రదేశమనీ, ఇది బిలియన్ల మందికి పైగా ప్రజల జీవితాలను మెరుగు పరచడంతో పాటు, ప్రపంచ ఆర్థిక వ్యవస్థకు కూడా సహాయం చేస్తుందని ఆయన అన్నారు. ప్రపంచం దాని స్వంత ఆర్థిక వృద్ధి, భారత దేశ మార్కెట్ కోసం మాత్రమే కాకుండా, భారత దేశ జనాభా డివిడెండ్ తో పాటు, భారీ టాలెంట్ పూల్ కోసం కూడా భారతదేశంపై ఆధారపడి ఉంది. రాబోయే 25 ఏళ్లలో భారతదేశం ప్రపంచ సూపర్ పవర్ గా అవతరించబోతోందని తాను నమ్ముతున్నానని శ్రీ గోయల్ అన్నారు.
దేశాలతో ఎఫ్.టి.ఎ. లలో ప్రవేశించేటప్పుడు భారతదేశ ప్రయోజనాలకు ప్రభుత్వం అత్యధిక ప్రాధాన్యత ఇస్తుందని శ్రీ గోయల్ హామీ ఇచ్చారు. భారతదేశం కేవలం తన కోసమే ఒప్పందాలను కుదుర్చుకోదు, అయితే అన్ని వాటాదారులతో విస్తృతమైన సంప్రదింపులతో పాటు, అన్ని సమస్యలను పరిష్కరించే లోతైన మేధోమథనం తర్వాత మాత్రమే ఒప్పందాలను కుదుర్చుకుంటుందని ఆయన తెలియజేశారు. భారతదేశం బలం ఉన్న స్థానం నుండి మాత్రమే చర్చలు జరుపుతుందనీ, అయితే న్యాయమైన, సమతుల్య ఒప్పందాన్ని కోరుకుంటుందని, శ్రీ గోయల్ ఈ సందర్భంగా స్పష్టం చేశారు.
ఆర్.సి.ఈ.పి.  నుంచి వైదొలగడం మన పరిశ్రమ, మన దేశ ప్రయోజనాల దృష్ట్యా తీసుకున్న సాహసోపేతమైన నిర్ణయమని శ్రీ గోయల్ ప్రత్యేకంగా పేర్కొన్నారు.
నూతన భారతదేశానికి ప్రకాశవంతమైన, చాలా శక్తివంతమైన, చాలా సంపన్నమైన భవిష్యత్తు ఉంది, అని శ్రీ గోయల్ ఆశాభావం వ్యక్తం చేశారు. భారతదేశాన్ని శక్తివంతమైన యువ దేశంగా ఆయన పేర్కొన్నారు. ఇది జీవితంలో మంచి విషయాలను కోరుకుంటుందనీ, ప్రయోగాలు చేయడానికి, ఆవిష్కరణలకు, ఒడిదుడుకులు తట్టుకోడానికి, సిద్ధంగా ఉందనీ, ఆయన పేర్కొన్నారు.
నిన్న వారణాసిలో అంకుర సంస్థల యువజనులతో మాట్లాడిన సందర్భంగా తన అనుభవాన్ని పంచుకుంటూ, దేశంలో చాలా సానుకూల శక్తి ఉందని, జాతీయవాద స్ఫూర్తి ఉన్నత స్థాయిలో ఉందని, పేర్కొన్నారు. ప్రజల ఆలోచనా విధానం మారుతోంది, భారత దేశ విశ్వాసం బలపడుతోంది, భారత దేశ భవిష్యత్తు సురక్షితమైనది, అని అభివర్ణించారు.
మంత్రిమండలి
ఆరోగ్యం, వైద్య శాస్త్రం రంగం లో భారతదేశానికి, కంబోడియా కు మధ్య అవగాహనపూర్వక ఒప్పందానికి ఆమోదం తెలిపిన మంత్రిమండలి
ఆరోగ్యం, వైద్య శాస్త్రం రంగం లో భారతదేశానికి, కంబోడియా కు మధ్య అవగాహనపూర్వక ఒప్పందం  పై సంతకాల కు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది.
ఆరోగ్య రంగం లో సంయుక్త కార్యక్రమాలు, సాంకేతిక అభివృద్ధి మాధ్యమాల ద్వారా రెండు దేశాల మధ్య సహకారాన్ని ఈ ద్వైపాక్షిక ఎంఒయు ప్రోత్సహిస్తుంది. భారతదేశాని కి, కంబోడియా కు మధ్య ద్వైపాక్షిక సంబంధాల ను ఇది పటిష్టం చేయనుంది. ఈ ఎంఒయు పై సంతకాలైన తేదీ నాటి నుంచి అమలులోకి వచ్చి, అయిదు సంవత్సరాల కాలానికి అమలవుతుంది.
రెండు ప్రభుత్వాల మధ్య సహకారం చోటు చేసుకొనే ప్రధాన రంగాల లో..
• తల్లి, బిడ్డ ల ఆరోగ్యం;
• కుటుంబ సంక్షేమం;
• హెచ్ఐవి/ఎఐడిఎస్, క్షయ వ్యాధి;
• మందులు, ఔషధ నిర్మాణ సంబంధ కృషి;
• సాంకేతిక విజ్ఞానం బదలాయింపు;
• సార్వజనిక ఆరోగ్యం, అంటువ్యాధులు;
• వ్యాధి నియంత్రణ ;
• భారత ప్రభుత్వం లోని సంబంధిత మంత్రిత్వ శాఖ/ విభాగం, కంబోడియా లో నేశనల్ ఎథిక్ కమిటీ ఆమోదాలకు లోబడి వైద్య సంబంధి పరిశోధన- అభివృద్ధి;
• వైద్య విద్య;
• సార్వజనిక ఆరోగ్య రంగంలో స్వస్థత కు సంబంధించిన మానవ వనరుల వికాసం;
• క్లినికల్, పారా- క్లినికల్, మేనేజ్మెంట్ సంబంధి నైపుణ్యాల లో శిక్షణ;
• ఉభయ పక్షాలు నిర్ణయించిన ప్రకారం మరేదైనా రంగంలో సహకారం.. వంటివి భాగంగా ఉన్నాయి.
ఈశాన్య ప్రాంత అభివృద్ధి మంత్రిత్వ శాఖ
ఎన్ఈఐడీఎస్ కింద పెట్టుబడులు
ఈశాన్య ప్రాంత పారిశ్రామిక అభివృద్ధి పథకం  2017ను పరిశ్రమలు, అంతర్గత వాణిజ్య ప్రోత్సాహ విభాగం  అమలు చేస్తోంది. 01.04.2017 నుంచి అమల్లోకి వచ్చేలా 12.04.2018న ఈ పథకాన్ని నోటిఫై
చేశారు. ఎన్ఈఐడీఎస్-2017 కోసం దరఖాస్తుల ప్రక్రియ 31.03.2022న ముగిసింది. ఈ పథకం కింద, సుమారు రూ.10117.50 కోట్ల పెట్టుబడుల కోసం 1211 దరఖాస్తులు అందాయి. వీటిలో, ఇప్పటి వరకు రూ.7551.12 కోట్ల పెట్టుబడితో 926 అర్హత కలిగిన పారిశ్రామిక కేంద్రాలు  నమోదయ్యాయి.
ఈశాన్య ప్రాంత అభివృద్ధి శాఖ మంత్రి శ్రీ జి.కిషన్ రెడ్డి లోక్సభలో ఈరోజు లిఖితపూర్వక సమాధానం రూపంలో ఈ సమాచారాన్ని తెలిపారు.
రక్షణ మంత్రిత్వ శాఖ
ఏరో ఇండియా 2023 సందర్భంగా సౌదీ అరేబియా, యుఎస్ఎ ఒమన్ల ప్రతినిధుల బృందాలను కలుసుకున్న రక్షణ కార్యదర్శి
డిఫెన్స్ సెక్రటరీ గిరిధర్ అరమణే 12 ఫిబ్రవరి 2023న బెంగళూరులో ఏరో ఇండియా 2023 సందర్భంగా ముగ్గురు రక్షణ ప్రతినిధులతో ద్వైపాక్షిక సమావేశాలు నిర్వహించారు. సౌదీ అరేబియా స్టేట్ ఇండస్ట్రియల్ రిలేషన్స్ జనరల్ మేనేజర్ టర్కీ సాద్తో రక్షణ మంత్రి సమావేశమయ్యారు అనేక ద్వైపాక్షిక రక్షణ సహకార సమస్యలపై చర్చించారు. ఇండో-పసిఫిక్ సెక్యూరిటీ అఫైర్స్కు సంబంధించిన ప్రిన్సిపల్ డిప్యూటీ అసిస్టెంట్ సెక్రటరీ ఆఫ్ డిఫెన్స్ మిస్టర్ జెడిజియా పి. రాయల్ నేతృత్వంలోని యుఎస్ ప్రతినిధి బృందం రాయబారి ఎలిజబెత్ జోన్స్, ఛార్జ్ డి'ఎఫైర్స్ యుఎస్ ఎంబసీ యుఎస్ ఎయిర్ ఫోర్స్ మేజర్ జనరల్ జూలియన్ చీటర్లతో కలిసి డిఫెన్స్లను కలుసుకున్నారు. అనేక రకాల కొనసాగుతున్న, భవిష్యత్ రక్షణ సహకార సమస్యలపై చర్చించారు. అమెరికా అనేక మంది అధికారులు, కంపెనీలు విమానాలతో ఏరో ఇండియాలో పాల్గొంటోంది. రక్షణ మంత్రిత్వ శాఖ సెక్రటరీ జనరల్, హెచ్ఈ డాక్టర్ మహమ్మద్ నాసర్ అల్ జాబీ నేతృత్వంలోని ఒమన్ నుండి వచ్చిన ప్రతినిధి బృందాన్ని డిఫెన్స్ సెక్రటరీ కలిశారు. కొనసాగుతున్న రక్షణ సహకారాన్ని సమీక్షించారు భాగస్వామ్యాల పరిధిని పెంచడానికి గల అవకాశాల గురించి చర్చించారు.
ఈశాన్య ప్రాంత అభివృద్ధి మంత్రిత్వ శాఖ
ఐక్యరాజ్య సమితి అభివృద్ధి కార్యక్రమం తో అవగాహన ఒప్పందం కుదుర్చుకున్న ఈశాన్య ప్రాంత అభివృద్ధి మంత్రిత్వ శాఖ
ఈశాన్య ప్రాంత సామాజిక అభివృద్ధి, రవాణా సౌకర్యాల అభివృద్ధికి ప్రధానమంత్రి అత్యధిక ప్రాధాన్యత ఇస్తున్నారు.. శ్రీ బి.ఎల్. వర్మ
ఐక్యరాజ్య సమితి అభివృద్ధి కార్యక్రమం తో ఈశాన్య ప్రాంత అభివృద్ధి మంత్రిత్వ శాఖ అవగాహన ఒప్పందం కుదుర్చుకుంది.ఈశాన్య ప్రాంత అభివృద్ధి,సహకార శాఖ సహాయ మంత్రి శ్రీ బి.ఎల్. వర్మ, ఐక్యరాజ్య సమితి అభివృద్ధి కార్యక్రమం డైరెక్టర్, ఐక్యరాజ్యసమితి అసిస్టెంట్ సెక్రటరీ జనరల్ ఉల్రికా మోడెర్ అవగాహన ఒప్పందంపై సంతకాలు చేశారు. ఒప్పందం కింద ఈశాన్య ప్రాంత అభివృద్ధి మంత్రిత్వ శాఖకు సుస్థిర అభివృద్ధి లక్ష్యాల సాధన ప్రగతి ని వేగంగా సమీక్షించడానికి అవసరమైన సాంకేతిక సహకారాన్ని ఐక్యరాజ్య సమితి అభివృద్ధి కార్యక్రమం అందిస్తుంది. పర్యవేక్షణ, మూల్యాంకనం, సామర్థ్యం పెంపుదల, ఆకాంక్షాత్మక జిల్లాలు, బ్లాక్లకు సహకారం పాలనలో అభివృద్ధి చెందుతున్న సాంకేతిక పరిజ్ఞానాల అమలు, ఉత్తమ విధానాలను గుర్తించి అమలు చేయడం లాంటి అంశాల్లో కూడా ఐక్యరాజ్య సమితి అభివృద్ధి కార్యక్రమం అందిస్తుంది.
ఒప్పందంపై సంతకాలు జరిగిన సందర్భంగా ఏర్పాటైన కార్యక్రమంలో మాట్లాడిన శ్రీ బి.ఎల్. వర్మ ఈశాన్య ప్రాంత అభివృద్ధికి ప్రధానమంత్రి శ్రీ నరేంద్ర మోదీ అత్యధిక ప్రాధాన్యత ఇస్తున్నారని అన్నారు.ఈశాన్య ప్రాంతాల్లో సామాజిక అభివృద్ధి, రవాణా సౌకర్యాల అభివృద్ధికి ప్రాధాన్యత ఇస్తున్నామన్నారు. ఐక్యరాజ్య సమితి అభివృద్ధి కార్యక్రమం సహకారంతో ఈశాన్య ప్రాంత అభివృద్ధి మంత్రిత్వ శాఖ లక్ష్యాలు సాధిస్తుందన్న ఆశాభావాన్ని ఆయన వ్యక్తం చేశారు. మౌలిక సదుపాయాలు, కనెక్టివిటీ, ఆరోగ్యం, విద్య, వాతావరణ మార్పు, ఆర్థిక వృద్ధి వంటి కీలక రంగాల్లో కార్యక్రమాలు అమలు చేస్తున్న ఈశాన్య ప్రాంత అభివృద్ధి మంత్రిత్వ శాఖ ఈశాన్య ప్రాంత ప్రజల జీవన స్థితిగతులు మెరుగుపరచడానికి కృషి చేస్తుందన్నారు. సమాచార ఆధారిత నిర్ణయాలు తీసుకుని సుస్థిర అభివృద్ధి లక్ష్యాలు సాధించడానికి ఐక్యరాజ్య సమితి అభివృద్ధి కార్యక్రమం సహకారం అందిస్తున్నదని శ్రీ వర్మ తెలిపారు.
ఈ ప్రాంతంలో ప్రజలు ముఖ్యంగా మహిళలు, యువతకు జీవనోపాధి అవకాశాలను పెంపొందించడానికి మౌలిక సదుపాయాలు, సామాజిక అభివృద్ధి నిధులు అందించే అమలు చేస్తున్న PM-DevINE పథకాన్ని రూపొందించడంలో ఈశాన్య ప్రాంత సుస్థిర అభివృద్ధి సూచిక సహాయపడింది అని మంత్రి పేర్కొన్నారు.
ఈశాన్య ప్రాంత అభివృద్ధిని వేగవంతం చేసేందుకు కేంద్ర ప్రభుత్వం చేస్తున్న కృషిని ఉల్రికా మోడియర్ అభినందించారు.ఈశాన్య ప్రాంత అభివృద్ధి మంత్రిత్వ శాఖతో ఐక్యరాజ్య సమితి అభివృద్ధి కార్యక్రమం ఒప్పందం కుదుర్చుకోవడం పట్ల ఆమె హర్షం వ్యక్తం చేశారు సాంకేతిక సహాయాన్ని అందించడం ద్వారా లక్ష్యాల పురోగతిని వేగవంతం చేయడానికి జాతీయ మరియు ఉప జాతీయ ప్రయత్నాలకు ఐక్యరాజ్య సమితి అభివృద్ధి కార్యక్రమం సహకారం అందిస్తుందని అన్నారు. కార్యక్రమాలు మరింత సమర్థంగా పటిష్టంగా అమలు చేయడానికి అవసరమైన సాంకేతిక సహకారం అందిస్తామని అన్నారు.
ప్రధాన మంత్రి కార్యాలయం
భారతదేశస్టార్ట్ అప్స్ కు చెందిన రెండు పేలోడ్ లను పిఎస్ఎల్ వి సి53 ద్వారా రోదసి లోకివిజయవంతంగా ప్రవేశపెట్టినందుకు గాను ఇస్ రో కు మరియు ఇన్-స్పేస్ కుఅభినందనలు తెలిపిన ప్రధాన మంత్రి
భారతదేశ స్టార్ట్ అప్స్ కు చెందిన రెండు పేలోడ్ లను పిఎస్ఎల్ వి సి53 యాత్ర ద్వారా రోదసి లోకి విజయవంతంగా ప్రవేశపెట్టినందుకు గాను ఇస్ రో కు మరియు ఇన్-స్పేస్ కు ప్రధాన మంత్రి శ్రీ నరేంద్ర మోదీ అభినందనలు తెలియజేశారు.
ప్రధాన మంత్రి ఒక ట్వీట్ లో -
భారతదేశ స్టార్ట్ అప్స్ కు చెందిన రెండు పేలోడ్ లను రోదసి లోకి ప్రవేశపెట్టడం ద్వారా పిఎస్ఎల్ వి సి53 యాత్ర ఒక సరికొత్త మైలురాయి ని చేరుకొన్నది. ఈ సాహస కార్యానికి గాను @isro కు మరియు @INSPACeIND కు అభినందన లు. సమీప భవిష్యత్తు లో మరిన్ని భారతదేశ కంపెనీ లు అంతరిక్షం లోకి చేరుకొంటాయన్న నమ్మకం ఉంది.’’ అని పేర్కొన్నారు.
భారత పోటీ ప్రోత్సాహక సంఘం
ఇంటాస్ ఫార్మాస్యూటికల్స్ లిమిటెడ్లో 5% కన్నా తక్కువ వాటాను కానరీ ఇన్వెస్ట్మెంట్స్ లిమిటెడ్ మరియు లింక్ ఇన్వెస్ట్మెంట్ ట్రస్ట్ II పొందటానికి సీసీఐ ఆమోదం
ఇంటాస్ ఫార్మాస్యూటికల్స్ లిమిటెడ్లో 5% కన్నా తక్కువ వాటాను కానరీ ఇన్వెస్ట్మెంట్స్ లిమిటెడ్ మరియు లింక్ ఇన్వెస్ట్మెంట్ ట్రస్ట్ II పొందటానికి చేసిన ప్రతిపాదనకు సీసీఐ ఆమోదం తెలిపింది. పోటీ చట్టం, 2002 లోని సెక్షన్ 31  ప్రకారం ఈ ప్రతిపాదనకు తాము ఆమోదం తెలుపుతున్నట్టుగా సీసీఐ తెలిపింది. ఈ ప్రతిపాదన కానరీ ఇన్వెస్ట్మెంట్స్ లిమిటెడ్  మరియు లింక్ ఇన్వెస్ట్మెంట్ ట్రస్ట్ II  చేత ఇంటాస్ ఫార్మాస్యూటికల్స్ లిమిటెడ్  యొక్క 5% కన్నా తక్కువ వాటాను పొందటానికి సంబంధించినది. కానరీ మారిషస్లో రిజిస్టర్ చేయబడిన పెట్టుబడి సంస్థ. లింక్ II అనేది భారతదేశ చట్టాల ప్రకారం సృష్టించబడిన మరియు నమోదు చేయబడిన ఒక ప్రైవేట్ ట్రస్ట్.
(ఇంటాస్ అనేది భారతదేశ చట్టాల ప్రకారం విలీనం చేయబడిన మరియు నమోదు చేయబడిన ఒక పబ్లిక్ లిమిటెడ్ సంస్థ. ఇంటాస్ సంస్థ ఇంటిగ్రేటెడ్ గ్లోబల్ ఫార్మాస్యూటికల్ ఫార్ములేషన్ డెవలప్మెంట్, మాన్యుఫ్యాక్చరింగ్, మరియు మార్కెటింగ్ సంస్థ. కానరీ మరియు లింక్ II ప్రతిపాదించిన మార్పులకు లోబడి ప్రతిపాదిత వాటా కొనుగోలును సీసీఈ కమిషన్ ఆమోదం తెలిపింది. ఈ ప్రతిపాదన ఆమోదానికి సంబంధించిన పూర్తి వివరణాత్మక ఆర్డరు వెలువడాల్సి
ఉంది.
కార్పొరేట్ వ్యవహారాల మంత్రిత్వ శాఖ
ఇన్స్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా కు, సౌదీ ఆర్గనైజేశన్ ఫర్ సర్టిఫైడ్ పబ్లిక్ అకౌంటెంట్స్ కు మధ్య ఎమ్ఒయు పునరుద్ధరణ కు ఆమోదం తెలిపిన మంత్రివర్గం
ఇన్స్టిట్యూట్ ఆఫ్ చార్టర్డ్ అకౌంటెన్స్ ఆఫ్ ఇండియా కి, సౌదీ ఆర్గనైజేశన్ ఫర్ సర్టిఫైడ్ పబ్లిక్ అకౌంటెంట్స్  కి మధ్య 2014 లో సంతకాలైన అవగాహన పూర్వక ఒప్పంద పత్రం  కు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఎక్స్-పోస్ట్ ఫ్యాక్టో ఆమోదం తెలిపింది. మరి అలాగే కార్పొరేట్ పరిపాలన, సాంకేతిక పరిశోధన & సలహాలు, నాణ్యత సంబంధ హామీ, ఫోరెన్సిక్ అకౌంటింగ్ రంగాలు, స్మాల్ మరియు మీడియమ్ సైజ్డ్ ప్రాక్టీసెస్  యొక్క అంశాలు, ఇస్లామిక్ ఫైనాన్స్, కంటిన్యూయింగ్ ప్రొఫెశనల్ డివెలపింగ్  రంగాలతో పాటు అకౌంటెన్సీ వృత్తి కి సంబంధించినటువంటి పరస్పర ప్రయోజనాలు ముడిపడ్డ ఇతర విషయాలలో ఐసిఎఐ, ఎస్ఒసిపిఎ ల మధ్య సహకారపూర్వక ఫ్రేమ్ వర్క్ ను పెంపొందించడం కోసం ఈ ఎంఓయూ ను ఉద్దేశించారు.
ప్రధాన ప్రభావం:
ఐసిఎఐ సభ్యులు, విద్యార్థులు మరియు వారికి చెందిన సంస్థల హితం కోసం ఒక పరస్పర ప్రయోజనకరమైన సంబంధాన్ని తీర్చిదిద్దడం కోసం కృషి చేయడం దీని ధ్యేయం.
ఐసిఎఐ సభ్యులకు వారి వృత్తిపరమైన అవకాశాలను విస్తరించుకొనేందుకు ఒక అవకాశాన్ని ఈ ఎమ్ఒయు కల్పిస్తుంది. అదే సమయంలో స్థానిక పౌరులకు సహాయాన్ని అందించే సంస్థ గా ఐసిఎఐ రూపొందుతుంది.
అకౌంటింగ్ మరియు ఆడిటింగ్ వృత్తి ని ఐసిఎఐ ప్రోత్సహించేందుకు ఈ ఎంఓయూ అవకాశాన్ని ప్రసాదిస్తుంది.
లబ్దిదారులు:
జెద్దా, రియాధ్ మరియు సౌదీ అరేబియా లతో కూడిన ఈస్టర్న్ ప్రావిన్స్ లో ఐసిఎఐ కి 3 చాప్టర్లు ఉన్నాయి. వేరు వేరు వృత్తి స్థాయిలలో నిమగ్నమైవున్న 200కు పైగా సభ్యులు ఈ సంస్థకు ఉన్నారు. ఐసిఎఐ ఇంకా ఎస్ఒసిపిఎ ల మధ్య బలమైన కృషి సంబంధాలను ఈ ఎంఓయూ ఏర్పరుస్తుంది. తద్వారా భారతదేశం లోని భారతీయ చార్డర్డ్ అకౌంటెంట్ల కు వృత్తి రీత్యా గట్టి అవకాశాలను అందిస్తుంది. అంతేకాకుండా, ఈస్టర్న్ ప్రావిన్స్ లోని యాజమాన్య సంస్థలకు మరింత విశ్వాసాన్ని చేకూరుస్తుంది. ఫలితంగా భారతీయ చార్టర్డ్ అకౌంటెంట్ల కు చెప్పుకోదగ్గ స్థాయిలో ఉద్యోగ అవకాశాల కల్పనకు ఆస్కారం ఉంటుంది.
పూర్వరంగం:
ఇన్స్టిట్యూట్ ఆఫ్ చార్డర్డ్ అకౌంటెంట్స్ ఆఫ్ ఇండియా  అనేది భారత పార్లమెంట్ ద్వారా ఆమోదించబడిన చార్డర్డ్ అకౌంటెన్స్ యాక్ట్, 1949 కింద ఏర్పాటైన ఒక చట్టబద్ధ సంస్థ. ఇది భారతదేశం లో చార్డర్డ్ అకౌంటెన్సీ వృత్తిని క్రమబద్ధం చేసేందుకు నెలకొల్పబడింది. సౌదీ అరేబియా లో అకౌంటెన్సీ, ఆడిటింగ్ వృత్తి ని ప్రోత్సహించే బాధ్యత ను సౌదీ సర్టిఫైడ్ పబ్లిక్ అకౌంటెంట్స్ రెగ్యులేశన్స్ పేరిట రాయల్ డిక్రీ ని జారీ చేయడం ద్వారా ‘‘సౌదీ ఆర్గనైజేశన్ ఫర్ సర్టిఫైడ్ పబ్లిక్ అకౌంటెంట్స్’’  కు అప్పగించడం జరిగింది.
ప్రధాన మంత్రి కార్యాలయం
తెలంగాణలోని మహబూబ్ నగర్ లో వివిధ ప్రాజెక్టుల శంకుస్థాపన కార్యక్రమంలో ప్రధాన మంత్రి ప్రసంగ పాఠం
(
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
శిశు సంరక్షణ సెలవులకు సంబంధించి డీఓపీటీ సంస్కరణలు
పురుష ఉద్యోగులు కూడా ఇకపై శిశు సంరక్షణ సెలవులకు  అర్హులని ఈశాన్య ప్రాంత అభివృద్ధి శాఖ సహాయ మంత్రి , ప్రధాన మంత్రి కార్యాలయం, సిబ్బంది, మనోవేదనలు, పెన్షన్లు, అణు ఇంధనము, అంతరిక్ష శాఖల సహాయ మంత్రి డాక్టర్ జితేంద్ర సింగ్ వెల్లడించారు. ప్రధాని మోడీ ఆధ్వర్యంలోని ప్రభుత్వం 'డిపార్ట్మెంట్ ఆఫ్ పర్సనల్ అండ్ ట్రైనింగ్'  విభాగంలో తీసుకువచ్చిన కొన్ని ప్రధానమైన సంస్కరణల గురించి మాట్లాడుతూ శ్రీ జితేంద్ర సింగ్ ఈ విషయాన్ని వెల్లడించారు. చైల్డ్ కేర్ లీవ్  సదుపాయం "ఒంటరి మగ తల్లిదండ్రులుగా జీవిస్తున్న పురుషులైన ఉద్యోగులకు మాత్రమే లభిస్తుందని డాక్టర్ జితేంద్ర సింగ్ వెల్లడించారు. దీనికి తోడు వితంతువులు, విడాకులు తీసుకున్న లేదా అవివాహితులు మరియు మగ ఉద్యోగులకు కూడా సీసీఎల్ వర్తిస్తుందని తెలిపారు. పిల్లల సంరక్షణ బాధ్యతను సింగిల్ హ్యాండ్ పేరెంట్గా తీసుకున్న వారికి గాను సీసీఎల్ వర్తిస్తుంది. ప్రభుత్వ ఉద్యోగులకు జీవన సౌలభ్యం కల్పించడానికి.. ఇది మార్గం సుగమం చేస్తుందని
ఇది ప్రగతిశీలక సంస్కరణ అని మంత్రి డాక్టర్ జితేంద్ర సింగ్ అభివర్ణించారు. దీనికి సంబంధించి ఉత్తర్వులు కొన్ని రోజుల క్రితమే జారీ చేసినప్పటికీ.. ఇది ప్రజల్లోకి అనుకున్న స్థాయిలో చేరుకోలేదని అన్నారు. ఈ నిబంధనకు మరింత సడలింపును గురించి డాక్టర్ జితేంద్ర సింగ్ వెల్లడించారు. చైల్డ్ కేర్ లీవ్లో ఉన్న ఉద్యోగి ఇకపై సంబంధిత నియంత్రిత అధికారి ముందస్తు అనుమతితో తాను పనిచేసే ప్రదేశం వదిలి ఇతర ప్రదేశానికి వెళ్లేలా వీలు కల్పించినట్టుగా ఆయన తెలిపారు. చైల్డ్ కేర్ లీవ్లో మొదటి 365 రోజులకు 100% సెలవు జీతం మరియు తదుపరి 365 రోజులు 80% సెలవు జీతం ఇవ్వనున్నట్టుగా ఆయన తెలిపారు. ఈ విషయంలో ప్రవేశ పెట్టిన మరో సంక్షేమ చర్య ఏమిటంటే, వికలాంగ పిల్లల విషయంలో, పిల్లల 22 సంవత్సరాల వయస్సు వరకు పిల్లల సంరక్షణ సెలవు పొందే పరిస్థితికి సంబంధించిన నిబంధన తొలగించబడిందని తెలిపారు. వికలాంగ పిల్లల కోసం ఇప్పుడు పిల్లల సంరక్షణ సెలవును ఏ వయసులోనైనా ప్రభుత్వ ఉద్యోగి పొందవచ్చని తెలిపారు. ప్రధాన మంత్రి నరేంద్ర మోడీ వ్యక్తిగత జోక్యం, పాలన సంస్కరణలపై ఆయన ప్రత్యేక దృష్టి పెట్టడం గురించి డాక్టర్ జితేంద్ర సింగ్ వెల్లడించారు. గత 6 సంవత్సరాలుగా డీఓపీటీలో అనేక కీలక నిర్ణయాలు తీసుకునే అవకాశం ఉంది. ఒక ప్రభుత్వ ఉద్యోగి తన సామర్థ్యానికి గరిష్ఠంగా తోడ్పడటానికి వీలు కల్పించడమే తమ ఈ నిర్ణయాలన్నింటి వెనుక ఉన్న ప్రాథమిక ఉద్దేశం అని ఆయన అన్నారు. అదే సమయంలో అవినీతి లేదా స్థాయితగ్గట్టుగా పనితీరు కనబరచని వారిపై ఎలాంటి సానుభూతి గానీ లేదా సహనం ఉండదని తెలిపారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
దేశవ్యాప్తంగా జాతీయ వాక్సినేషన్ కార్యక్రమం కింద 38.14 కోట్ల వాక్సిన్ డోస్లు వేశారు.
దేశంలో గత 24 గంటలలో 31,443 కోవిడ్ పాజిటివ్ కేసులు నమోదయ్యాయి. గత 118 రోజులలో ఇదే అత్యల్పం.
దేశ వ్యాప్తంగా ఇప్పటివరకు 3,00,63,720 మంది కోవిడ్ నుంచి కోలుకున్నారు.
కోవిడ్ నుంచి కోలుకుంటున్నవారి రేటు 97.28 శాతానికి పెరిగింది.
49,007 మంది పేషెంట్లు గత 24 గంటలలో కోలుకున్నారు.
ఇండియాలో క్రియాశీల కేసులు ప్రస్తుతం 4,31,315 గా ఉన్నాయి. గత 109 రోజులలో కనిష్టం ఇది.
క్రియాశీల కేసులు మొత్తం కేసులలో 1.40 శాతంగా ఉన్నాయి.
వారపు పాజిటివిటీ రేటు 5 శాతం కంటే తక్కువ , ప్రస్తుతం ఇది 2.28 శాతం గా ఉంది.
రోజువారి పాజిటివిటీ రేటు 1.18 శాతం. ఇది వరుసగా 22 రోజులలో 3 శాతం కంటే తక్కువగా ఉంది.
దేశంలో కోవిడ్ పరీక్షలను గణనీయంగా పెంచారు. ఇప్పటి వరకు 43.40 కోట్ల కోవిడ్ నిర్ధారణ పరీక్షలు నిర్వహించారు.
ప్రధాన మంత్రి కార్యాలయం
ఐఎన్ఎస్ విక్రాంత్ మీద కు ఎల్ సిఎ ని దించిన నౌకాదళం పైలట్ లు
ఆత్మనిర్భరత దిశ లో చేసిన ప్రయాసల ను ప్రశంసించిన ప్రధాన మంత్రి
ఐఎన్ఎస్ విక్రాంత్ మీద కు ఎల్ సిఎ  ని దించే విన్యాసాన్ని పూర్తి చేసిన నౌకాదళ పైలట్ ల ప్రయాస పట్ల ప్రధాన మంత్రి శ్రీ నరేంద్ర మోదీ సంతోషాన్ని వ్యక్తం చేశారు.
నౌకాదళం ప్రతినిధి చేసిన ఒక ట్వీట్ కు ప్రధాన మంత్రి సమాధానాన్ని ఇస్తూ -
‘‘భలే బాగుంది. ఆత్మనిర్భరత సాధన దిశ లో చేపట్టిన ప్రయాస సంపూర్ణమైనటువంటి ఉత్సాహం తో సాగుతోంది.’’ అని పేర్కొన్నారు.
రహదారి రవాణా, హైవేల మంత్రిత్వ శాఖ
తెలంగాణ, ఆంధ్రప్రదేశ్లో రూ.573.13 కోట్ల విలువైన ప్రాజెక్టులను ఆమోదించిన శ్రీ నితిన్ గడ్కరీ
తెలంగాణ రాష్ట్రం ములుగు జిల్లాలోని ఎన్హెచ్-163లో ఉన్న హైదరాబాద్-భూపాలపట్నం సెక్షన్లో ఇప్పటికే ఉన్న 2 వరుసల రహదారిని మరింత విస్తరించడానికి ఆమోదం తెలిపినట్లు కేంద్ర రోడ్డు రవాణా, జాతీయ రహదారుల శాఖ మంత్రి శ్రీ నితిన్ గడ్కరీ వరుస ట్వీట్ల ద్వారా వెల్లడించారు. ఈ ప్రాజెక్ట్ మొత్తం వ్యయం రూ.136.22 కోట్లు. ప్రధాన పర్యాటక ప్రాంతాలైన లక్నవరం సరస్సు, బొగత జలపాతాలను కలుపుతూ రహదారి విస్తరణ ఉంటుందని పేర్కొన్నారు. తెలంగాణ, చత్తీష్గఢ్ మధ్య అంతర్రాష్ట్ర అనుసంధానాన్ని కూడా మెరుగుపరుస్తుందని వెల్లడించారు. ములుగు జిల్లా మావోయిస్టు కార్యకలాల  ప్రభావిత జిల్లా అని, రహదారి విస్తరణ వల్ల ఆయా కార్యకలాపాలను నియంత్రించడానికి ప్రభుత్వానికి వీలు కలుగుతుందని మంత్రి చెప్పారు.
తెలంగాణ, ఆంధ్రప్రదేశ్ను కలుపుతూ నాగర్కర్నూల్ జిల్లాలో కృష్ణా నదిపై ఐకానిక్ వంతెన అప్రోచ్ సహా, ఎన్హెచ్-167కేలో 2/4 వరుసల రోడ్డుకు సంబంధించిన పునరావాసం, విస్తరణకు ఈపీసీ పద్ధతిలో ఆమోదం లభించిందని శ్రీ గడ్కరీ చెప్పారు. ఈ ప్రాజెక్ట్ వ్యయం రూ.436.91 కోట్లు. ఎన్హెచ్-167కే వల్ల హైదరాబాద్/కల్వకుర్తి & తిరుపతి, నంద్యాల/చెన్నై వంటి నగరాలకు చేరే ప్రయాణం దాదాపు 80 కి.మీలు తగ్గిస్తుందని అన్నారు. ప్రస్తుతం ఎన్హెచ్-44 మీద వెళ్తున్న వాహనాలు, విస్తరణ పూర్తయిన తర్వాత NH-167కే మారతాయని వెల్లడించారు. నల్లమల అడవులకు సమీపంలో ఉన్న నంద్యాల, వ్యవసాయ ఉత్పత్తులు & అటవీ ఉత్పత్తులకు ముఖ్యమైన వాణిజ్య కేంద్రంగా అని చెప్పారు. కొల్లాపూర్ వద్ద నిర్మాణం కోసం మంజూరైన ఐకానిక్ వంతెన రెండు రాష్ట్రాలకు ముఖద్వారం అవుతుందని, పర్యాటకాన్ని ప్రోత్సహిస్తుందని ట్వీట్ ద్వారా శ్రీ గడ్కరీ వెల్లడించారు.
మహిళా, శిశు అభివృద్ధి మంత్రిత్వ శాఖ
మహిళా బాధితుల కోసం 'వన్ స్టాప్ సెంటర్' పథకం
కేంద్ర ప్రభుత్వం 2015 ఏప్రిల్ 1 నుంచి 'వన్ స్టాప్ సెంటర్స్'  పథకాన్ని అమలు చేస్తోంది. పోలీసు సౌకర్యాలు, వైద్య సహాయం, న్యాయ సహాయం, కౌన్సిలింగ్, మానసిక మద్దతు, తాత్కాలిక ఆశ్రయం వంటి వివిధ రకాలైన సేవలను ఒకే గొడుగు కిందకు తెచ్చి ప్రైవేట్ మరియు పబ్లిక్ ప్రదేశాలలో హింస మరియు ఆపదలో ఉన్న మహిళలకు సమగ్ర మద్దతును సహాయాన్ని ఓఎస్సీలు అందిస్తున్నాయి. ఇప్పటి వరకు 733 ఓఎస్సీ లు ఆమోదించబడ్డాయి, వాటిలో 704 ఓఎస్సీలు మొత్తం 35 రాష్ట్రాలు/యుటీలలో  నిర్వహించబడ్డాయి, ఇవి సెప్టెంబర్, 2021 నాటికి దేశంలోని 4.50 లక్షల మంది మహిళలకు సహాయాన్ని అందించాయి. వన్ స్టాప్ సెంటర్ స్కీమ్ కింద, 100 శాతం నిధులను కేంద్ర ప్రభుత్వం నేరుగా జిల్లా అధికారులకు నిర్భయ నిధులను నుండి అందజేస్తుంది. ఈ సమాచారాన్ని కేంద్ర మహిళా శిశు అభివృద్ధి శాఖ మంత్రి శ్రీమతి జుబిన్ ఇరానీ ఈరోజు రాజ్యసభకు అందించిన ఒక లిఖితపూర్వక సమాధానంలో తెలిపారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.66 కోట్ల డోసులు  అందించారు
గత 24 గంటల్లో 2,334 డోసులు అందించారు
దేశవ్యాప్త క్రియాశీల కేసుల సంఖ్య 28,303
మొత్తం కేసుల్లో క్రియాశీల కేసులు 0.06%
ప్రస్తుత రికవరీ రేటు 98.75%
గత 24 గంటల్లో 3,320 మంది కోలుకున్నారు. దీంతో, కోలుకున్నవారి మొత్తం సంఖ్య 4,41,85,858 కు పెరిగింది.
గత 24 గంటల్లో 6,050 కొత్త కేసులు నమోదయ్యాయి.
రోజువారీ పాజిటివిటీ రేటు 3.39%
వారపు పాజిటివిటీ రేటు 3.02%
గత 24 గంటల్లో చేసిన 1,78,533 కొవిడ్ పరీక్షలతో కలిపి ఇప్పటివరకు 92.25 కోట్ల పరీక్షలు చేశారు.
ప్రధాన మంత్రి కార్యాలయం
ప్రొఫెసర్ శశికుమార్ చిత్రే మృతి పట్ల తీవ్ర సంతాపం వ్యక్తం చేసిన - ప్రధానమంత్రి
ప్రొఫెసర్ శశీకుమార్ చిత్రే మరణం పట్ల ప్రధానమంత్రి శ్రీ నరేంద్ర మోదీ తీవ్ర విచారం వ్యక్తం చేశారు.
ఈ మేరకు, ప్రధానమంత్రి, సామాజిక మాధ్యమం ద్వారా ఒక ట్వీట్ చేస్తూ, "ప్రొఫెసర్ శశికుమార్ చిత్రే మరణ వార్త విని, చాలా బాధ కలిగింది. ఖగోళ భౌతిక శాస్త్రం, సౌర భౌతిక శాస్త్రం, గురుత్వాకర్షణ లెన్సింగు మరియు సైన్సు విద్య వంటి అంశాలలో ఆయన చేసిన కృషి అపారమైనది, మరువలేనిది. ఆయన అమూల్యమైన కృషి రాబోయే కాలంలో విద్యార్థులను ఉత్తేజపరుస్తుంది. ఓం శాంతి." అని పేర్కొన్నారు.
ఆయుష్
దేశంలో ఆయుర్వేదిక మందులకు ప్రోత్సాహం
కేంద్ర ప్రాయోజిత పథకమైన జాతీయ ఆయుష్ మిషన్ ను రాష్ట్ర/ కేంద్ర పాలిత ప్రాంతాల ద్వారా ఆయుర్వేద విధానం సహా ఆయుష్ వైద్య విధానాల ప్రోత్సాహం, అభివృద్ధి కోసం కేంద్ర ప్రభుత్వం అమలు చేస్తోంది. ఆయుర్వేద విధానం సహా ఆయుష్ విధానాల ప్రోత్సాహం కోసం మిషన్ దిగువ అంశాలను పేర్కొంది.
1. ప్రాథమిక ఆరోగ్య కేంద్రాలు లు, కమ్యూనిటీ హెల్త్ సెంటర్లు లు జిల్లా ఆసుపత్రులు లలో ఆయుష్ సౌకర్యాల ఏర్పాటు.
2. రాష్ట్ర ప్రభుత్వం ప్రత్యేకంగా నిర్వహించే ఆయుష్ ఆసుపత్రులు, డిస్పెన్సరీల ఆధునీకరణ.
3. కనీసం 50 పడకలు కలిగిన సమగ్ర ఆయుష్ ఆసుపత్రుల ఏర్పాటు
4. రాష్ట్ర ప్రభుత్వం గుర్తించిన అండర్ గ్రాడ్యుయేట్, పోస్ట్ గ్రాడ్యుయేట్ విద్యా సంస్థల ఆధునీకరణ
5. ప్రభుత్వ రంగంలో ఆయుష్ విద్యా సంస్థలు లేని ప్రాంతాలలో రాష్ట్ర ప్రభుత్వం ఆధ్వర్యంలో నూతన ఆయుష్ విద్యా సంస్థల ఏర్పాటు.
6. ఆయుష్ వైద్య విధానంలో నాణ్యత కలిగిన మందుల ఉత్పత్తి కోసం రాష్ట్ర ప్రభుత్వ/ రాష్ట్ర ప్రభుత్వ సహకారాలు/ ప్రభుత్వ రంగ సంస్థలను బలోపేతం చేయడం
7. ఆయుష్ మందుల కఠినమైన నాణ్యత నియంత్రణ చేసేందుకు రాష్ట్ర డ్రగ్ టెస్టింగ్ లాబొరేటరీలను బలోపేతం చేయడం
8. ఆయుష్ మందులు, ఇతర ఉత్పత్తుల తయారీకి నాణ్యత కలిగిన ముడిపదార్ధాల సరఫరా చేసేందుకు ఔషధ మొక్కల పెంపకం సహా కోతల నిర్వహణ చేసేందుకు తోడ్పాటు.
అంతేకాకుండా, కేంద్ర ప్రాయోజిత పథకమైన జాతీయ ఆయుష్ మిషన్  కింద 2023-24 నాటికి దశల వారీగా కేంద్ర ప్రభుత్వం ఆమోదించిన 12,500 ఆయుష్ హెల్త్ అండ్ వెల్నెస్ కేంద్రాలను రాష్ట్ర/ కేంద్ర పాలిత ప్రభుత్వాల ద్వారా ఆయుష్ మంత్రిత్వ శాఖ అమలులోకి తీసుకురానుంది.
రాష్ట్ర/ కేంద్ర పాలిత ప్రభుత్వాలు గుర్తించిన ఆయుష్ డిస్పెన్సరీలు, సబ్ హెల్త్ సెంటర్లను ఆయుష్ ఆధారిత వ్యాధి నివారక, స్వస్థత, పురావాస సంరక్షణను అందించే ఆయుష్ హెల్త్ అండ్ వెల్నెస్ కేంద్రాలుగా ఆధునీకరించాలని యోచిస్తోంది.
దీనికి అదనంగా, సాధారణ వ్యాధుల చికిత్స కోసం ఆయుష్ వైద్య విధానాలను మీడియా ద్వరా, ఆరోగ్య ప్రదర్శనలు, సమావేశాలు, సెమినార్లు ఇతర ప్రచార కార్యకలాపాలను ప్రచారం చేసేందుకు ఇన్ఫర్మేషన్ ఎడ్యుకేషన్ అండ్ కమ్యూనికేషన్  కింద వివిధ చొరవలను ఆయుష్ మంత్రిత్వ శాఖ తీసుకుంది. అంతేకాక, జాతీయ ఆయుష్ మిషన్ కింద ఆయుష్ గ్రామ్, ప్రజారోగ్య చొరవలు, సమాచార విద్య, కమ్యూనికేషన్  కార్యకలాపాలు, యోగ నిర్వహణ, పరిధీయ ఒపిడి, వైద్య శిబిరాలు, ప్రవర్తన మార్పు సమాచార మార్పిడి, స్థానిక ఔషధీయ మూలికల గుర్తింపు, ఉపయోగంలో గ్రామ ఆరోగ్య కార్యకర్తలకు శిక్షణ.
ప్రజారోగ్యం అనేది రాష్ట్ర అంశం అయినందున, ఆయుష్ డిస్పెన్సరీలను తెరవడం అన్నది ఆయా రాష్ట్ర/ కేంద్రపాలిత ప్రాంతాల ప్రభుత్వాల పరిధిలోకి వస్తుంది. కేంద్ర ప్రభుత్వ ప్రాయోజిత జాతీయ ఆయుష్ మిషన్  కింద దేశవ్యాప్తంగా ప్రతి జిల్లాలో, బ్లాకులోనూ నూతన ఆయుష్ డిస్పెన్సరీలను తెరిచే ప్రొవిషన్ లేదు.
ఆయుర్వేద, యోగ, నాచురోపతి, యునాని, సిద్ధ, హోమియోపతి మంత్రిత్వ శాఖ సహాయ మంత్రి ఎస్హెచ్. కిరణ్ రిజిజు  ఈ విషయాన్ని మంగళవారం రాజ్యసభకు సమర్పించిన లిఖితపూర్వక సమాధానంలో పేర్కొన్నారు.
ప్రధాన మంత్రి కార్యాలయం
అహమదాబాద్ లో జరిగిన అద్భుతమైనటువంటి డ్రోన్ శో తాలూకు చిత్రాల ను శేర్చేసిన ప్రధాన మంత్రి
గుజరాత్ లోని అహమదాబాద్ లో జరిగిన అద్భుతమైనటువంటి డ్రోన్ శో తాలూకు చిత్రాల ను ప్రధాన మంత్రి శ్రీ నరేంద్ర మోదీ శేర్ చేశారు. అహమదాబాద్ నగరం జాతీయ క్రీడల ప్రారంభ కార్యక్రమం కోసం సన్నద్ధం అవుతున్నది.
ప్రధాన మంత్రి ఒక ట్వీట్ లో -
‘‘అహమదాబాద్ నగరం జాతీయ క్రీడల ప్రారంభ కార్యక్రమం కోసం సన్నద్ధం అవుతూ ఉన్న తరుణం లో, ఒక అద్భుతమైన డ్రోన్ శో జరిగింది’’ అని పేర్కొన్నారు.